Baba Wiehan: Saak teen verdagtes teruggetrekWiehan Botes Die drie verdagtes sal nou slegs van diefstal aangekla word, het die polisie in Mpumalanga Woensdag gesê. De Goede (66) en Wiehan is in Meimaand by haar huis in Delmas verwurg. Fernandos Maritse, Enock Mbele en Lazarus Mabhena het Dinsdag in die hof verskyn waar die klagtes teruggetrek is. Hulle is elk op borgtog van R1 000 vrygelaat, berig EWN. Die hof het bevind dat daar nie genoeg bewyse teen die mans bestaan om hulle aan die moord te verbind nie. Leonard Hlathi, woordvoerder van die polisie, sê hulle is steeds op soek na De Goede se tuinier, Themba Mahlangu. “Ons versoek die publiek om ons hiermee by te staan,” het hy gesê.